युवा कार्यक्रम एवं खेल मंत्रालय
राष्ट्रीय खेल: ऋतिका श्रीराम ने गोताखोरी  में दूसरा स्वर्ण पदक जीता, जील देसाई ने गुजरात की पदक तालिका में एक और स्वर्ण पदक जोड़ा
प्रतिभाशाली ऋतिका श्रीराम  ने बुधवार को राजकोट के सरदार पटेल एक्वेटिक्स कॉम्प्लेक्स में महिलाओं की 10 मीटर प्लेटफॉर्म स्पर्धा जीतकर राष्ट्रीय खेल गोताखोरी  प्रतियोगिता में स्वर्ण हैट्रिक दोहराने की ओर कदम बढ़ा दिया है।
यह तीन दिनों में उनका दूसरा स्वर्ण है, और राष्ट्रीय खेलों के चार संस्करणों में उनका 10वां है।
मुंबई की रेलवे गोताखोर, जो सोलापुर की रहने वाली है, का यह सर्वश्रेष्ठ प्रदर्शन नहीं है, लेकिन उन्होंने खिताब हासिल करने के लिए अधिकतम 179.30 अंक हासिल किए। पलक शर्मा  ने 175.10 अंकों के साथ रजत और ईशा वाघमोड़े  ने 172.35 अंकों के साथ कांस्य पदक जीता। तीनों ने 48 घंटे पहले 3एम स्प्रिंगबोर्ड प्रतियोगिता में इसी क्रम में जीत हासिल की थी।
सर्विसेज के पुरुष गोताखोर सिद्धार्थ परदेशी का अनुकरण करते हुए दूसरा स्वर्ण पदक जीतने के बाद उन्होंने कहा, "मैं आज अपना सर्वश्रेष्ठ प्रदर्शन नहीं कर पाई और मैंने कुछ गोता लगाने में गलती की। मैं असमंजस में थी और मुझे लगा कि मुझे रजत पदक से समझौता करना होगा। लेकिन मुझे खुशी है कि मैं इसके बावजूद स्वर्ण पदक जीतने में सफल रही।"
इस बीच, अहमदाबाद में रिवरफ्रंट स्पोर्ट्स डेवलपमेंट कॉम्प्लेक्स में नवोदित गुजरात टेनिस खिलाड़ी जील देसाई ने अनुभवी अंकिता रैना की अनुपस्थिति में राज्य को महिला एकल स्वर्ण पदक बरकरार रखने में मदद करने के लिए कदम बढ़ाया। तीसरी वरीयता प्राप्त जील कर्नाटक की शर्मदा बालू से 6-2, 3-2 से आगे चल रही थी, जब बाद में टखने की चोट के कारण बालू को मैच से बाहर होना पड़ा।
जील ने अपने शानदार ग्राउंड स्ट्रोक की बदौलत शुरुआती सेट आसानी से जीत लिया। शर्मदा बालू ने दूसरे सेट के पहले दो गेम जीतकर उन्हें दबाव में लाने में कामयाबी हासिल की, लेकिन स्थानीय लड़की ने तीसरे सेट में जल्दी ही ब्रेक हासिल कर लिया।
शर्मदा का ओवरहेड शॉट के लिए जाते समय टखना मुड़ गया, मेडिकल टाइमआउट लिया और उसके बाद खेल को जारी रखने की कोशिश की। लेकिन उनको खेलने में बाधा आने के कारण, उन्हें अगले दौर में मैच से बाहर होना पड़ा और हार स्वीकार करनी पड़ी।
जीत के बाद जील देसाई ने कहा "मैं आज स्वर्ण जीतकर बेहद खुश हूं। घरेलू मैदान पर इतने समर्थन के साथ खेलना विशेष था। मैं अहमदाबाद की गर्मी का आदी हूं और इससे मुझे खेलने में मदद मिली।"
जील ने आयोजकों की भी प्रशंसा की, जिन्होंने केवल तीन महीनों में राष्ट्रीय खेलों का आयोजन किया है। उन्होंने कहा, “मैं कई अंतरराष्ट्रीय टूर्नामेंटों में गई हूं और मैं कह सकती हूं कि यहां सुविधाएं सबसे ज्यादा हैं। यह काबिले तारीफ है कि राज्य सरकार ने महज तीन महीने में ये सारी व्यवस्थाएं कर लीं।"
तमिलनाडु के मनीष सुरेशकुमार को भी महाराष्ट्र के अर्जुन काधे को हुई शारीरिक परेशानी और पसली में दर्द से फायदा हुआ, जिन्होंने शुरुआती सेट में जीत हासिल की थी। दूसरे सेट में मेडिकल टाइम-आउट लेने के बाद वह उसी गति को कायम नहीं रख सके और मनीष सुरेशकुमार ने मौके पर 2-6, 6-1, 6-3 से जीत दर्ज की।
राजकोट में, दो राष्ट्रीय खेलों के रिकॉर्ड टूट गए क्योंकि भारतीय तैराकी में बड़े खिलाड़ियों ने फिर से परचम लहराया। असम की आस्था चौधरी, जिन्होंने पहले दिन महिलाओं की 100 मीटर बटरफ्लाई में रिकॉर्ड के साथ स्वर्ण पदक जीता था, ने 200 मीटर बटरफ्लाई की हीट में 2:21.52 की जीत से ऋचा मिश्रा के 2:21.66 के रिकॉर्ड को पीछे छोड़ दिया।
पंजाब की चाहत अरोड़ा ने भी एवी जयवीना  द्वारा बनाए गए 34.43 सेकेंड के रिकॉर्ड को पीछे छोड़ते हुए महिलाओं की 50 मीटर ब्रेस्टस्ट्रोक में 33.17 सेकेंड के समय के साथ एक नया खेल रिकॉर्ड बनाया। चाहत ने दूसरे दिन 200 मीटर ब्रेस्टस्ट्रोक में रजत पदक जीता था।
परिणाम :
डाइविंग
महिला 10 मीटर प्लेटफार्म: 1. ऋतिका श्रीराम  179.30 अंक; 2. पलक शर्मा  175.10; 3. ईशा वाघमोड़े  172.35.
टेनिस
पुरुष एकल: मनीष सुरेश कुमार  ने अर्जुन काधे  को 2-6, 6-1, 6-3 से हराया। कांस्य पदक: एसडी प्रज्वल देव  और जी मनीष ।
महिला एकल: जील देसाई  ने शर्मदा बालू  को 6-2 से हराया, बालू जख्मी होने कारण खेल से बाहर हो गईं; कांस्य पदक: युब्रानी बनर्जी  और रुतुजा भोसले ।
अन्य परिणाम:
तीरंदाजी 
पुरुष वर्ग
व्यक्तिगत: कांस्य पदक प्ले-ऑफ: गुरविंदर सिंह  ने उमेश सिंह  को 141-140 से हराया।
टीम: महाराष्ट्र ने उत्तराखंड को 230-220 से हराया।
महिला वर्ग
व्यक्तिगतः साक्षी चौधरी  ने परनीत कौर  को 143-140 से हराया।
टीम: कांस्य पदक प्लेऑफ़: पंजाब ने दिल्ली को 224-221 से हराया।
मिश्रित टीम: कांस्य पदक प्ले-ऑफ़: उत्तर प्रदेश ने आंध्र प्रदेश को 152-151 से हराया।
बैडमिंटन
पुरुष एकल : बी साई प्रणीत  ने एम रघु  को 21-12, 21-19 से हराया; एम मिथुन  ने आर्यमन टंडन  को 21-9, 11-21 से हराया।
महिला एकल : मालविका बंसोड़  ने अदिति भट्ट  को 21-10, 19-21, 21-13 से हराया; आकर्षी कश्यप  ने तान्या हेमंत  को 21-9, 21-15 से हराया।
महिला युगल : सिक्की रेड्डी और गायत्री गोपीचंद पुलेला  ने काव्या गुप्ता और ख़ुशी गुप्ता  की 21-16, 21-17 से हराया; शिखा गौतम और अश्विनी भट  ने महरीन रिजा और आरती सारा सुनील  को 23-21, 21-11 से हराया।
पुरुष युगल : पीएस रविकृष्ण और शंकरप्रसाद उदयकुमार  ने एचवी नितिन और वैभव  को 21-17, 21-14 से हराया; हरिहरन अम्सकरुनन और रुबन कुमार  ने श्याम प्रसाद और एस सुंजीत  को 21-19, 21-16 से हराया
मिश्रित युगल : साई प्रतीक और अश्विनी पोनप्पा  ने हरिहरन अम्सकरुनन और वी.आर. नरधना  को 23-21, 13-21, 21-19 से हराया; रोहन कपूर और कनिका कंवल  ने एस सुंजीत और टीआर गौरीकृष्णा  को 24-22, 21-18 से हराया।
बास्केटबॉल 
पुरुष सेमीफाइनल: तमिलनाडु ने सर्विसेज को 90-47 से हराया ।
महिला सेमीफाइनल: तमिलनाडु ने मध्य प्रदेश को 82-30  से हराया।